CELEX: 62010CN0279
Language: sk
Date: 2010-06-04 00:00:00
Title: Vec C-279/10: Návrh na začatie prejudiciálneho konania, ktorý podal Tribunale del Riesame di Verbania (Taliansko) 4. júna 2010 — Trestné konanie vedené proti obvinenému Matteovi Minesimu

31.7.2010   
            
            
               SK
            
            
               Úradný vestník Európskej únie
            
            
               C 209/31
            
         Návrh na začatie prejudiciálneho konania, ktorý podal Tribunale del Riesame di Verbania (Taliansko) 4. júna 2010 — Trestné konanie vedené proti obvinenému Matteovi Minesimu
   (Vec C-279/10)
   ()
   2010/C 209/44
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale del Riesame di Verbania
   
      Účastník trestného konania pred vnútroštátnym súdom
   
   Matteo Minesi
   
      Prejudiciálna otázka
   
   Aký je výklad článkov 43 a 49 Zmluvy ES s ohľadom na slobodu usadiť sa a slobodné poskytovanie služieb v oblasti stávok na športové podujatia na účely rozhodnutia, či citované ustanovenia Zmluvy umožňujú takú vnútroštátnu právnu úpravu, ktorá stanovuje monopolný režim v prospech štátu a systém koncesií a povolení, ktorý v rámci určeného počtu koncesií upravuje: a) existenciu všeobecnej metodiky ochrany držiteľov koncesií vydaných v minulosti na základe konania, v ktorom boli protiprávne vylúčení niektorí prevádzkovatelia; b) existenciu ustanovení, ktoré fakticky zaručujú zachovanie nadobudnutých obchodných pozícií na základe konania, v ktorom boli protiprávne vylúčení niektorí prevádzkovatelia (ako napríklad zákaz novým koncesionárom umiestniť svoje prevádzky bližšie, než je určitá vzdialenosť od už existujúcich); c) určenie prípadov uplynutia lehoty platnosti koncesie a prepadnutia kaucie vo veľmi vysokej sume, medzi ktoré patrí prípad, keď koncesionár priamo alebo nepriamo prevádzkuje činnosť cezhraničných hier, podobných hrám, ktoré sú predmetom koncesie?